CELEX: 32009R0203
Language: ro
Date: 2009-03-16 00:00:00
Title: Regulamentul (CE) nr. 203/2009 al Comisiei din 16 martie 2009 de modificare a Regulamentului (CE) nr. 1137/2007 în ceea ce privește utilizarea aditivului furajer Bacillus subtilis (O35) în furajele care conțin decochinat și narasin/nicarbazin (Text cu relevanță pentru SEE)

17.3.2009   
            
            
               RO
            
            
               Jurnalul Oficial al Uniunii Europene
            
            
               L 71/11
            
         
      REGULAMENTUL (CE) NR. 203/2009 AL COMISIEI
   
   din 16 martie 2009
   de modificare a Regulamentului (CE) nr. 1137/2007 în ceea ce privește utilizarea aditivului furajer Bacillus subtilis (O35) în furajele care conțin decochinat și narasin/nicarbazin
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedura de acordare a unei astfel de autorizații.
            
         
               (2)
            
            
               Regulamentul (CE) nr. 1831/2003 prevede posibilitatea de modificare a autorizației unui aditiv ca urmare a unei cereri din partea titularului autorizației și a unui aviz al Autorității Europene pentru Siguranța Alimentară (denumită în continuare „autoritatea”).
            
         
               (3)
            
            
               Utilizarea preparatului de microorganisme Bacillus subtilis DSM 17299 (O35) a fost autorizată pe o perioadă de zece ani pentru hrana puilor la îngrășat prin Regulamentul (CE) nr. 1137/2007 al Comisiei (2).
            
         
               (4)
            
            
               În conformitate cu articolul 7 din Regulamentul (CE) nr. 1831/2003, a fost prezentată o cerere de modificare a autorizației preparatului menționat anterior pentru a permite utilizarea acestuia în furajele care conțin coccidiostaticele decochinat și narasin/nicarbazin pentru puii la îngrășat. Această cerere a fost însoțită de detaliile și documentele necesare conform dispozițiilor articolului 7 alineatul (3) din regulamentul respectiv.
            
         
               (5)
            
            
               Autoritatea a concluzionat, în avizul său din 22 octombrie 2008, că a fost stabilită compatibilitatea aditivului Bacillus subtilis DSM 17299 (O35) cu coccidiostaticele decochinat și narasin/nicarbazin (3).
            
         
               (6)
            
            
               Condițiile prevăzute la articolul 5 din Regulamentul (CE) nr. 1831/2003 sunt îndeplinite.
            
         
               (7)
            
            
               Prin urmare, Regulamentul (CE) nr. 1137/2007 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1137/2007 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 martie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  JO L 256, 2.10.2007, p. 5.
   
      (3)  Avizul științific al Grupului științific pentru aditivii și produsele sau substanțele utilizate în hrana animalelor (FEEDAP), la cererea Comisiei Europene, cu privire la siguranța și eficacitatea produsului microbian O35 (Bacillus subtilis) cu coccidiostaticele decochinat și narasin/nicarbazin. Jurnalul EFSA (2008) 840, p. 1-7.
   
      ANEXĂ
      
         
                     Numărul de identificare al aditivului
                  
                  
                     Numele titularului autorizației
                  
                  
                     Aditiv
                     (denumire comercială)
                  
                  
                     Compoziție, formulă chimică, descriere, metodă de analiză
                  
                  
                     Specie sau categorie de animale
                  
                  
                     Vârstă maximă
                  
                  
                     Conținut minim
                  
                  
                     Conținut maxim
                  
                  
                     Alte dispoziții
                  
                  
                     Sfârșitul perioadei de autorizare
                  
               
                     UFC/kg de furaj complet cu un conținut de umiditate de 12 %
                  
               
                     Categoria aditivi zootehnici. Grup funcțional: stabilizatori ai florei intestinale.
                  
               
                     „4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299 (O35)
                  
                  
                     
                                  
                              
                              
                                 Compoziția aditivului:
                                 Preparat de Bacillus subtilis
                                 
                                 DSM 17299
                                 conținând un minimum de 1,6 × 109 UFC/g de aditiv
                              
                           
                                  
                              
                              
                                 Caracterizarea substanței active:
                                 
                                    Bacillus subtilis DSM 17299 concentrat de spori
                              
                           
                                  
                              
                              
                                 Metodă de analiză (1):
                                 Metoda de numărare folosind dispersia pe placă cu triptonă soia agar cu tratament de preîncălzire a probelor de furaje
                              
                           
                  
                     Pui la îngrășat
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 În instrucțiunile de utilizare a aditivului și a premixului se indică temperatura de depozitare, durata de conservare și stabilitatea la granulare.
                              
                           
                                 2.
                              
                              
                                 Utilizare autorizată în furaje care conțin următoarele coccidiostatice autorizate: diclazuril, halofuginonă, robenidină, decochinat și narasin/nicarbazin.
                              
                           
                  
                     22 octombrie 2017
                  
               
      
         (1)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives”